ANDREW WOMMACK EVANKELIUMIN ÄÄRELLÄ
Perustuksen rakentajat
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa katsomaan ohjelmaa.
Puhun tänään siitä, että Jumala haluaa parantaa.
En tarkoita vain tunne-elämän tai sielun parantumista, -
vaan myös ruumiillista parantumista.
Monet toivovat ja rukoilevat, että asia olisi näin, -
mutta harvat todella luottavat siihen, että paranevat.
Jotkut jopa opettavat, että kaikki on lähtöisin Jumalasta -
ja että Hän hallitsee kaikkea. Jos siis lapsella on Downin syndrooma -
tai joku saa syövän, se tapahtui, koska Jumala halusi niin.
En ehdi yhdessä jaksossa mennä kovin syvälle tähän aiheeseen, -
mutta haluan sanoa, että jollet usko Jumalan haluavan parantaa, -
et tule paranemaan. Se ei tapahdu vahingossa.
On helpompi sairastua kuin parantua.
Näyttää siltä, että langenneessa maailmassa muutos tapahtuu aina -
järjestyksestä kaaokseen, hyvästä pahaan ja terveydestä sairauteen.
Emme parane, ellemme tartu tiettyihin totuuksiin -
ja tavoittele parantumista. Minusta sen uskominen, -
että Jumala haluaa parantaa, on tärkeimpiä askeleita paranemisessa.
Jos rukoilemme: "Tiedän, että voit parantaa, jos se on tahtosi", -
emme parane. En halua loukata sanomalla näin, vaan auttaa.
On rukoiltava aggressiivisemmin.
Voisin puhua tästä päiväkausia, mutta yritän tiivistää opetukseni.
Jos uskomme, että Jumala on jollain tavalla -
joko aiheuttanut tai sallinut sairauden, -
eikä mitään tapahdu ilman, että Hän tahtoisi sitä, -
olemme epäjohdonmukaisia ja tekopyhiä mennessämme lääkäriin, -
ottaessamme lääkkeitä ja yrittäessämme parantua.
Jos uskomme Jumalan aiheuttaneen sairauden, meidän ei pitäisi -
tehdä niin, vaan ottaa opiksi ja antaa sairauden tehdä työnsä.
En tietenkään suosittele tätä, eikä sitä suosittele kukaan.
Meidän tulee taistella sairautta vastaan, -
mutta on epäjohdonmukaista yrittää päästä eroon sairaudesta -
ja samalla Jumalan tahdosta. Jos olemme rehellisiä, -
on myönnettävä, että on epäjohdonmukaista sanoa, -
että Jumala aiheutti sairauden, ja sitten taistella sitä vastaan.
Ei, se ei ole totta. Voisin puhua tästä pitkään, -
mutta on tärkeää tietää, että Jumala haluaa parantaa.
Jakeessa Hepr. 1:3 sanotaan Jeesuksesta: -
"ja joka, ollen hänen kirkkautensa säteily -
ja hänen olemuksensa kuva ja kantaen kaikki voimansa sanalla, -
on, toimitettuaan puhdistuksen synneistä, -
istunut Majesteetin oikealle puolelle korkeuksissa"
Tässä siis sanotaan, että Jeesus on Isän kirkkauden säteily -
ja Hänen olemuksensa kuva.
Kreikankielinen teksti puhuu täydellisestä kuvasta, -
ei vain kuvasta, joka näyttää meille vähän jotakin Jumalasta.
Jeesus sanoi tekevänsä vain sitä, mitä näki Isän tekevän.
Hän edusti Isää. Hän sanoi jakeessa Joh. 14:9: -
"Joka on nähnyt minut, on nähnyt Isän."
Jeesus siis edusti Isää täydellisesti.
Jos haluamme tietää, mitä Jumala tahtoo parantumisen suhteen, -
se, millainen Jeesus oli ja mitä Hän teki maan päällä, -
kertoo paljon Jumalan tahdosta tässä asiassa.
Jeesus ei koskaan pannut sairautta kenenkään päälle.
Jotkut sanovat, että Jumala on siunannut heitä sairaudella -
kääntääkseen heidät puoleensa. He antavat Jumalalle ansion -
halvaantumisista, avioeroista, talousongelmista -
ja ihmisten kuolemista, jotka muuttivat heidän elämänsä.
Jos Jumala aiheutti ongelmat ja erityisesti sairauden, -
jos sairautemme ovat lähtöisin Jumalasta, -
Jeesus ei edustanut Häntä täydellisesti, -
koska Hän ei kertaakaan aiheuttanut kenellekään sairautta -
siunatakseen häntä tai opettaakseen hänelle jotain kärsimyksen kautta.
Raamatussa ei mainita kertaakaan Jeesuksen tehneen asioita, -
joista uskonnolliset ihmiset syyttävät Jumalaa, -
ja Jeesus sanoi tehneensä vain sitä, Isä oli käskenyt Hänen tehdä.
Jeesus oli Isän tarkka kuva ja edusti Häntä täydellisesti.
Se, ettei Jeesus aiheuttanut kenellekään sairautta -
tai kärsimystä, on minusta Raamatun vahvin todiste siitä, -
että Jumala haluaa parantaa. Jae Apt. 10:38 tiivistää sen.
Tässä Pietari saarnaa Korneliukselle näin: -
"te tiedätte, kuinka Jumala Pyhällä Hengellä ja voimalla -
oli voidellut Jeesuksen Nasareti- laisen, hänet, joka vaelsi ympäri -
ja teki hyvää ja paransi kaikki perkeleen valtaan joutuneet..."
Siinä sanotaan, että Jeesus teki hyvää. Jotkut sanovat, -
usko siihen, että Jumala parantaa yliluonnollisesti -
ilman lääkäreitä, on paholaisesta.
Mutta Raamatun mukaan Jeesus kulki ympäriinsä ja teki hyvää.
Uskonnolliset sanovat, että parantaminen on pahaa, -
mutta Raamatun mukaan se on hyvää. 5. Mooseksen kirjan luvun 28 -
ensimmäisissä 14 jakeessa on luettelo siunauksista.
Siinä terveys ja sairauden voittaminen ovat siunauksia.
Luvun loppuosassa luetellaan kiroukset, ja sen mukaan -
sairaus, kutina ja kaikki muut mahdolliset sairaudet, -
joita ei ole mainittu Lain kirjassa, ovat kirouksia.
Raamatussa sairaus on siis kirous, -
mutta nykysin jotkut väittävät sitä siunaukseksi valeasussa.
Se saa ihmiset ottamaan avosylin vastaan jotain, -
joka ei ole lähtöisin Jumalasta, täysin vastoin jaetta Jaak. 4:7.
"Olkaa siis Jumalalle alamaiset; -
mutta vastustakaa perkelettä, niin se teistä pakenee."
Jotkin asiat ovat Jumalasta, ja ne tulee ottaa vastaan.
Toiset ovat paholaisesta, ja ne tulee torjua.
Raamatun mukaan sairaus on kirous ja lähtöisin paholaisesta, -
mutta se käännetään siunaukseksi, jonka kautta Jumala muuttaa meitä.
Uskonto kutsuu hyvää pahaksi ja pahaa hyväksi.
Vaikka Raamattu sanoo selvästi, että Jeesus kuoli -
vapauttaakseen meidät sairauksista, he sanovat, -
että sen kautta Jumala tekee meistä nöyrempiä ja parempia.
Jos olemme epävarmoja tästä, emme parane.
Jaak. 1:5―8: "Mutta jos joltakin teistä puuttuu viisautta, -
anokoon sitä Jumalalta, joka antaa kaikille alttiisti -
ja soimaamatta, niin se hänelle annetaan.
Mutta anokoon uskossa, ollenkaan epäilemättä; sillä joka epäilee, -
on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa, -
kaksimielinen mies, epävakainen kaikilla teillään."
Sama pätee parantumiseen. Jos epäilemme, -
onko Jumalan tahto parantaa, -
emme saa mitään, koska olemme kaksimielisiä ja epävakaita.
Mark. 11:24: "kaikki, mitä te rukoilette ja anotte, -
uskokaa saaneenne, niin se on teille tuleva."
Usko, niin saat, mitä rukoilet, mutta et pysty uskomaan -
horjumatta, jos epäilet, haluaako Jumala parantaa sinut.
Se on tärkeää. Palaan Jaakobin kirjeen jakeeseen 1:8.
"kaksimielinen mies, epävakainen kaikilla teillään."
Jos pyydämme parantumista ja seuraavaksi epäilemme sitä, -
olemme kaksinaamaisia. "Paranitko?" "En tiedä, odotan vastausta."
Kaksimielinen ihminen on epävakaa eikä saa mitään Herralta.
Jaak. 1:13 puhuu samasta asiasta: -
"Älköön kukaan, kiusauksessa ollessaan, sanoko: -
'Jumala minua kiusaa'; sillä Jumala ei ole pahan kiusattavissa, -
eikä hän ketään kiusaa."
Jae 17: "Jokainen hyvä anti ja jokainen täydellinen lahja -
tulee ylhäältä, valkeuksien Isältä, -
jonka tykönä ei ole muutosta, ei vaihteen varjoa."
Kaikki nämä jakeet kertovat, ettei Jumala kiusaa meitä -
eikä aiheuta sairauksia. Jumala haluaa parantaa sinut.
Tämä on tärkeää monesta syystä.
Sanoin jo, että meidän tulee vastustaa paholaista (Jaak. 4:7).
Kuinka voimme vastustaa sairautta, jos uskomme Jumalan sallineen sen?
Lisäksi jos uskomme, että Jumala on sairautemme, kärsimyksemme -
ja kipumme sekä niistä johtuvien talousvaikeuksien takana, -
se vaikuttaa myös käsitykseemme Jumalan rakkaudesta.
Tätä asiaa on vaikea ymmärtää, koska sitä on toistettu monesti.
Se on kuin propagandaa. Jos valhetta toistetaan riittävästi, -
alamme lopulta ajatella, että siinä täytyy olla jotain perää, -
koska olemme kuulleet sen monesti. Uskonto on toistanut, -
että Jumala on rakkaus, mutta heti perään se sanoo, -
että koska Jumala rakastaa meitä, saimme vammaisen lapsen tai syövän.
Ajattelemme heti, että onpa outoa rakkautta.
Kuvitellaanpa, että Jumala olisi todellinen henkilö, -
tai että minä voisin saada vauvan syntymään vammaisena -
tai aiheuttamaan sinulle syövän tai pahan selkäkivun.
Jos minä olisin vastuussa näistä asioista, kukaan ei sanoisi, -
että rakastan häntä. Jos tekisin tuon kaiken satuttaakseni sinua -
ja hankaloittaakseni elämääsi, et pitäisi minusta.
Mikä tahansa valtio haastaisi minut oikeuteen ja tappaisi minut -
tai vähintään vangitsisi minut, jotta en satuttaisi ketään.
Silti uskonto opettaa, että Jumala aiheuttaa sairaudet -
ja että Hän rakastaa meitä. Sitä on toistettu niin paljon, -
että ihmiset ovat alkaneet ajatella ongelmien johtuvan rakkaudesta.
Mutta jos kohtaamme tragedioita ja syytämme niistä Jumalaa, -
se tulee vaikuttamaan Jumala-suhteeseemme ja -
käsitykseemme Hänen rakkaudestaan, ymmärsimmepä sitä tai emme.
Luin internetissä lyhyen artikkelin Haitin maanjäristyksestä -
ja siitä, miten ihmiset yrittivät ymmärtää, miksi se tapahtui.
Siinä lainattiin monia ihmisiä, joiden mukaan maanjäristys -
oli Jumalan rangaistus voodoosta ja muusta.
He vierittivät kaiken syyn Jumalan niskaan.
Artikkelin kirjoittaja sanoi, että se oli horjuttanut monen uskoa.
Jutussa oli kuva, joka kuvasi sitä hyvin.
Siinä oli kuva ruumiista, jotka oli kasattu pinoon -
ja sytytetty tuleen, jotta ne eivät levittäisi sairauksia.
Kymmenittäin tunnistamattomia, ruhjottuja ruumiita, -
jotka olivat tulessa. Ohi kulki nainen, -
joka otti kassistaan Raamatun ja heitti sen tuleen.
Se kuvasi hyvin sitä, mitä monet ihmiset ajattelivat: -
"Mitä järkeä on uskoa Jumalaan ja palvella Häntä?
Katso, mitä maallemme on tapahtunut."
On hämmentävää, jos opetamme, että Jumala sai aikaan sen, -
että joku kuoli tai vammautui, -
tai aiheutti niin paljon kipua, että se pilasi jonkun elämän, -
hänen avioliittonsa kaatui eikä hän pysty tekemään työtä, -
ja sanomme heti seuraavassa hengenvedossa, -
että Jumala voi parantaa, vaikka onkin aiheuttanut kaiken tämän.
Lisäksi se on väärin. Raamatussa ei sanota niin.
Palaan jakeeseen Apt. 10:38.
Jumala voiteli Jeesuksen Pyhällä Hengellä ja voimalla, -
ja Hän teki hyvää ja paransi kaikki perkeleen ahdistamat.
Parantaminen ja terveys ovat hyviä, sairaus on pahaa.
Sairaus ei ole Jumalan siunaus, jolla Hän pyhittää meitä.
Se on saatanan hyökkäys. Joskus sen alkuperä on kokonaan demoninen, -
joskus taas seuraus siitä, että elämme langenneessa maailmassa.
Se ei ole lahja Jumalalta. Tämän on oltava selvää.
Jumala voiteli Jeesuksen Pyhällä Hengellä ja voimalla, -
ja Hän teki hyvää ja paransi kaikki perkeleen ahdistamat.
Kaikki, ei vain joitakin, ja perkeleen ahdistamat, ei Jumalan.
Jumala haluaa parantaa joka ikisen. Jes. 53:4―5: -
"..meidän sairautemme hän kantoi, meidän kipumme -
hän sälytti päällensä. Me pidimme häntä rangaistuna, -
Jumalan lyömänä ja vaivaamana, mutta hän on haavoitettu meidän -
rikkomustemme tähden, runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut."
Uskonto on hengellistänyt tämän ja väittää, -
että tämä tarkoittaa sydämen parantamista synnistä -
sekä tunne-elämän parantumista. Sekin kuuluu Jeesuksen työhön.
Hän tuli kyllä vapauttamaan meidät hengellisesti ja psyykkisesti, -
mutta parantuminen koskee myös ruumistamme.
Jeesus lainaa juuri tätä Jesajan kohtaa Matt. 8:16―17:ssa -
parannettuaan suuren joukon ihmisiä.
Hän ei kieltänyt paranemista yhdeltäkään eikä sanonut, -
että jonkun pitäisi kärsiä oppiakseen jotain.
"että kävisi toteen, mikä on puhuttu profeetta Esaiaan kautta, -
joka sanoo: 'Hän otti päällensä meidän sairautemme -
ja kantoi meidän tautimme'".
Jeesus siis sanoo, että Jesaja puhuu ruumiin parantumisesta.
Paraneminen on osa Herramme Jeesuksen sovitustyötä.
Jeesus ei halua meille sairauksia sen enempää kuin syntiäkään, -
mutta uskonto tulee taas väliin. Jos puhumme parantumisesta, -
aina joku yrittää uskoa siihen, muttei parane, vaan kuolee.
Sen sijaan, että miettisivät, mistä se johtuu, -
ja edes vihjaisivat, ettei tämä pystynyt ottamaan jotain vastaan -
tai että hän olisi voinut tehdä jotain väärin, -
uskonnolliset sanovat, ettei Jumala halua parantaa kaikkia -
tai että kuolemahan on lopullinen parantuminen.
Tällaista ei kuitenkaan löydy Raamatusta.
Jeesus teki hyvää ja paransi kaikki paholaisen ahdistamat.
Uskonto siis erottaa ruumiin parantumisen -
ja syntien anteeksiantamisen, jotka Raamatussa kuuluvat yhteen.
Niistä puhutaan monesti samassa jakeessa, esim. Ps .103:2―3: -
"Kiitä Herraa, minun sieluni, äläkä unhota, -
mitä hyvää hän on sinulle tehnyt, -
hän, joka antaa kaikki sinun syntisi anteeksi -
ja parantaa kaikki sinun sairautesi"
Parantuminen ja syntien anteeksianto ovat samassa jakeessa.
1. Piet. 2:24: "joka 'itse kantoi meidän syntimme' -
ruumiissansa ristinpuuhun, että me, synneistä pois kuolleina, -
eläisimme vanhurskaudelle; -
ja hänen 'haavainsa kautta te olette paratut.'"
Jälleen molemmat samassa jakeessa.
Kreikan sana "sozo", joka on käännetty pelastukseksi -
Uudessa Testamentissa noin 300 kertaa, -
tarkoittaa myös parantumista monessa kohdassa, -
kuten jakeissa Jaak. 5:14―15.
"Jos joku teistä sairastaa, kutsukoon tykönsä -
seurakunnan vanhimmat, ja he rukoilkoot hänen edestään, -
voidellen häntä öljyllä Herran nimessä.
Ja uskon rukous pelastaa sairaan..."
On selvää, että tässä on kyse ruumiillisesta paranemisesta.
Olemme nykyisin pilkkoneet pelastuksen osiin ja väitämme, -
että vain syntien anteeksianto kuuluu täysin varmasti kaikille.
Jumala voi myös parantaa, mutta se on ylimääräistä.
Opetan, että Jeesus kuoli parantaakseen ruumiisi -
samalla, kun kuoli sovittaakseen syntisi.
Hänen haavojensa kautta sinut on parannettu -
samoin kuin Hänen uhrinsa on pelastanut sinut.
Jeesukselle sairaus on yhtä paha asia kuin synti.
Hän haluaa parantaa yhtä paljon kuin antaa synnit anteeksi.
Tähän liittyy vielä paljon muutakin, mutta yritän kertoa, -
että Jumala haluaa parantaa, ja jos epäilet sitä ajatellen, -
että Hän voi parantaa, muttei ehkä halua, et parane.
Muuta elämäsi. Muuta maailma.
Käytän pari minuuttia kertoakseni eräästä asiasta.
Työmme Euroopassa ja erityisesti raamattukoulumme -
ovat kasvaneet niin valtavasti, että meiltä loppuvat tilat.
Yritimme ostaa nykyiset tilamme korjataksemme ne, -
mutta emme onnistuneet. En nyt ehdi selittää syitä siihen, -
mutta ainoa ratkaisu on, että olemme löytäneet ihmisiä, -
jotka haluavat myydä meille maata, jolle voimme rakentaa -
talon, johon mahtuu sekä raamattukoulu että toimistomme.
Olemme siis rakentamassa tilojamme Ison-Britannian Birminghamiin.
Hanke tulee maksamaan noin 3,8 miljoonaa euroa.
Toivon, että työmme on siunannut sinua -
ja arvostat sitä, mitä teemme, ei vain saarnaamistyötä -
vaan myös opetuslapseuttamista, joka muuttaa monien elämän.
Olemme näyttäneet todistuksia työstämme eri puolilla maailmaa.
Uskon, että Jumala on nostanut meidät esiin nyt lopun aikoina -
kasvattamaan opetuslapsia, jotka menevät kaikkialle maailmaan.
Jotta työ voisi jatkua, tarvitsemme kunnolliset tilat.
Opiskelijat ovat joutuneet selviä- mään talvesta ilman lämmitystä.
Vessat eivät toimi kunnolla, ja katto vuotaa.
Jumala ei haluaisi heille tätä, ja haluamme korjata tilanteen.
Se vaatii toki valtavasti rahaa, -
mutta ohjelmallamme on miljoonia katsojia eri puolilla maailmaa.
Jos työmme on siunannut sinua, toivon, että voisit olla mukana -
siinä, mitä Jumala tekee kauttamme, jotta voimme olla jatkossakin -
muuttamassa maailmaa. Kohta kerromme, miten voit auttaa.
Kiitän tuestasi jo etukäteen. Jumala siunatkoon sinua!
Jos haluat olla mukana rakentamassa perustusta, -
käy nettisivuillamme ja seuraa siellä olevia ohjeita.
Voit myös soittaa ruudulla näkyvään numeroon -
klo 7―16 Ison-Britannian aikaa.
Ethän jätä tämän vuoksi väliin säännöllisiä lahjoituksiasi.
Tietoa Andrew'n tulevista tapahtumista.
Tule tapaamaan Andrew'ta ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010 -
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Lisää tietoa Andrew'n tapahtumista -
on osoitteessa www.awme.net
Tervetuloa evankeliumin äärelle taas ensi jaksossa.
Sinun on puhuttava vuorellesi. Älä puhu Jumalalle vuorestasi, -
vaan puhu vuorelle Jumalasta. Hän on jo antanut sinulle voiman.
Se on sisälläsi, ja riippuu sinusta, saatko sen käyttöösi.
Parantuminen ei riipu Jumalasta. Hän on jo tehnyt osuutensa.
Parantava voima on sisälläsi, opettele käyttämään sitä.
PÄIVÄN TARINA
Mieheni oli ajanut kolarin.
Se oli nokkakolari. Minua ei meinattu saada pois autosta.
Hänen kylkiluunsa, rintalastansa ja lantionsa olivat murskana.
Moni nuorempikin olisi kuollut siihen.
Saatana todella teki parhaansa tappaakseen mieheni.
Päätin elää.
Lue koko tarina nettisivuillamme www.awmi.net
Investoi työhömme tänään.
Muuta elämäsi. Muuta maailma.
Suomennos: Anni Lähteenmäki